สวัสดีค่ะ พอดีว่าเราอายุ20ปีนะคะ พอดีว่าประจำเดือนมาปกติแล้วพอประจำเดือนหาย มันยังมีมูกใสปนสีน้ำตาลออกมาอยู่อะค่ะ เสี่ยงเป็นอะไรมั้ยคะ แต่ไม่คันไม่ปวดท้องนะคะ ปกติไม่เคยเป็นแบบนี้ค่ะ
สวัสดีค่ะ การที่เมื่อเลือดประจำเดือนสีแดงหมด ได้มีมูกใสปนสีน้ำตาลออกมา สีน้ำตาลดังกล่าว ก็คือเลือดปริมาณน้อยๆ ที่ปนออกมา ซึ่งก็เป็นเลือดประจำเดือนที่ยังค้างอยู่เล็กน้อยได้ค่ะ โดยมักออกมาเพียงไม่กี่วันแล้วหายไป ไม่ได้ถือว่าผิดปกติอะไรค่ะ ทั้งนี้ อาจไม่จำเป็นต้องเกิดขึ้นในทุกรอบเดือนค่ะนอกจากนี้ ในช่วงก่อนเลือดประจำเดือนสีแดงมา 1-2 วัน ก็อาจมีเลือดสีน้ำตาลหรือตกขาวสีน้ำตาลออกมาได้เช่นกัน ซึ่งก็คือเลือดประจำเดือนที่กำลังจะเริ่มมา ไม่ได้ผิดปกติอะไรเช่นกันค่ะแต่หากตกขาวสีน้ำตาล หรือเลือดสีน้ำตาลออกมาอยู่เรื่อยๆ แม้จะไม่ใช่ช่วงหลังเลือดประจำเดือนหมดใหม่ๆ อาจเกิดจากสาเหตุ เช่น การผลิตฮอร์โมนของรังไข่ผิดปกติ มีมดลูกอักเสบ มีเนื้องอกมดลูก เยื่อบุโพรงมดลูกเจริญผิดที่ มะเร็งปากมดลูก ผลข้างเคียงจากการใช้ยาฮอร์โมนต่างๆ เป็นต้น ดังนั้น หากมีตกขาวสีน้ำตาลออกมาเรื่อยๆ นานหลายวันแม้ประจำเดือนจะหมดไปแล้ว ก็ควรไปพบแพทย์เพื่อตรวจหาสาเหตุค่ะ